На основу члана 32. став 1. тачка 9. Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др. Закон и 47/2018), члана 22. став 1. Закона о јавним службама („Службени гласник РС“, број 42/1991, 71/1994, 79/2005 - др. закон, 81/2005 - испр. др. закона и 83/2005 - испр. др. закона), члана 40. став 1. тачка 13. и 152. Статута Општине Владичин Хан („Службени гласник Града Врања“, број 4/2019) и члана 179. Пословника Скупштине општине Владичин Хан („Службени гласник Града Врања“, број 9/2019), Скупштина општине Владичин Хан на седници одржаној дана 13.09.2020. године, донела је

**РЕШЕЊЕ**

**О ИМЕНОВАЊУ ПРЕДСЕДНИКА И ЧЛАНОВА НАДЗОРНОГ ОДБОРА**

**УСТАНОВЕ СПОРТСКИ ЦЕНТАР „КУЊАК“ ВЛАДИЧИН ХАН**

**I**

За председника и чланове Надзорног одбора УСЦ „Куњак“ Владичин Хан именују се:

1. Ивица Цветковић, ссс, из Владичиног Хана, за председника,
2. Александар Трајковић, инжењер информатике, из с. Прибој за члана,
3. Бокан Ђорђевић, дипл.економиста, из Владичиног Хана, за члана,

**II**

Мандат именованог председника и чланова Надзорног одбора траје 4 (четири) године.

 **III**

Ступањем на снагу овог Решења престаје да важи Решење о именовању председника и чланова Надзорног одбора УСЦ „Куњак“ Владичин Хан, број 06-64/17/2016-01 од 21.07.2016. године („Службени гласник Града Врања“ , број 25/16).

 **I V**

Решење ступа на снагу даном доношења.

**V**

Решење објавити у „Службеном гласнику Града Врања“.

**Образложење**

Правни основ за доношење наведеног Решења налази се у одредбама члана 32. став 1. тачка 9. Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др. Закон и 47/2018), члана 22. став 1. Закона о јавним службама („Службени гласник РС“, број 42/1991, 71/1994, 79/2005 - др. закон, 81/2005 - испр. др. закона и 83/2005 - испр. др. закона), члана 40. став 1. тачка 13. и 152. Статута Општине Владичин Хан ( „Службени гласник Града Врања“, број 4/2019) и члана 179. Пословника Скупштине општине Владичин Хан („Службени гласник Града Врања“, број 9/2019).

 Чланом 32. став 1. тачка 9. Закона о локалној самоуправи прописано је да Скупштина општине у складу са Законом именује и разрешава управни и надзорни одбор јавних предузећа, установа, организација и служби чији је оснивач што је прописано и чланом 40. став 1. тачка 13. Статута Општине Владичин Хан.

 Чланом 22. став 1. Закона о јавним службама прописано је да надзорни одбор установе именује и разрешава оснивач. Број чланова и састав надзорног одбора утврђују се актом о оснивању с тим да се у надзорни одбор именују и чланови запослени у установи, сходно члану 22. став 2. наведеног Закона.

 Како је председнику и члановима Надзорног одбору УСЦ „Куњак“ Владичин Хан а који су именовани Решењем о именовању председника и чланова Надзорног одбора УСЦ „Куњак“ Владичин Хан број 06-64/17/2016-01 од 21.07.2012. године, а по предлогу чланова представника оснивача и предлогу чланова из реда запослених УСЦ „Куњак“ Владичин Хан, одлучено је као у диспозитиву решења.

 **УПУТСТВО О ПРАВНОМ СРЕДСТВУ:** Против овог Решења може се покренути спор пред Вишим судом у Врању у року од 30 дана о дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ:06-67/27/20-I**

 **П Р Е Д С Е Д Н И Ц А,**

 **Данијела Поповић**